Iэл-Музэффэр Рукнуд-дин Бейбарс Iэл-Джашынкир (1309 – 1310)
   япэ ита пащтыхьхэм цIэрыIуагъэкIэ къакIэрыхуркъым Джашынкир Бейбарс. Мыри ткIийуэ япэщIэтащ жорзехьэхэмрэ монголхэмрэ, абыхэм ящихъумащ мэжджытхэр, еджапIэхэр ищIащ. Иерусалим къалэ дэт мэжджыт лъапIэм куэбжитху хригъэлъхьащ, хьэжыщIхэр хуиту дыхьэу, дэкIыжу щытын папщIэ. етхуанэ куэбжэр журтыдзэм 1967 гъэм зэтракъутащ, абыхэмрэ хьэрыпхэмрэ щызэзэуам.
   Джашынкир Бейбарс Къалэунэхэ я пщылIу щытащ. Къалэунэхэ Мухьэмэд и тетыгъуэм дзэпщ   хъуащ. Мухьэмэд езыр хуейуэ пащтыхьыгъуэр щибгынэм, пщыхэр зэгурыIуэри, Бейбарс тахътэм трагъэтIысхьащ. Къулыкъур зэрыIэрыхьэуи, Мухьэмэд къыдэщIу щыта пщыхэр зэхэзехуэн ищIу щIидзащ. Абы щхьэкIэ Мухьэмэд губжьри, Щам щыIэ езым и ныбжьэгъу пщыхэр къигъэдаIуэри, Бейбарс унафэ хуащIащ пащтыхь тахътэр ибгынэу, Кэрэк къалэ дэтIысхьэжыну.
   Бейбарс къыхуащIа унафэм едэIуащ. Кэрэк къалэ кIуэуэ гъуэгу здытетым, ар яубыдри, Каир къашэжащ икIи Мухьэмэд и пащхьэ щатхьэлащ. Мыр пащтыхьу зэрыщытар мази 10-рэ махуэ 24-рэщ.